cyanic-selkie/wikianc huggingface dataset:
Guerra civil estadounidense
A axuda en campaña
A anestesia aínda non era moi coñecida, e o máis parecido era o cloroformo, así que a inxestión de alcol ou operar sen anestesia era o común. O Sur viuse con problemas para obter medicamentos; vivía do comercio con Europa, co risco do bloqueo. Como anécdota, moitas damas vivían do contrabando, cosendo baixo as súas enaugas os medicamentos. Ante tal situación, revitalizouse o uso do medicamento natural.
Aguia (Terra Media)
Historia
Na Terceira Idade, as aguias das Montañas Bretemosas, dirixidas por Gwaihir, axudaron a Gandalf e a Radagast. Antes da Batalla dos Cinco Exércitos, axudaron a Gandalf, ós ananos e a Bilbo Bulseiro, ademais de que participaron en dita batalla. Durante a Guerra do Anel liberaron a Gandalf de Orthanc e rescataron a Frodo e a Sam das ladeiras en chamas de Orodruin.
Francisco Tomás y Valiente
Traxectoria
En 1964 opositou para obter a cátedra de Historia do Dereito da Universidade da Lagoa, pero en outubro dese mesmo ano trasladouse á Universidade de Salamanca. En 1972 pasou a ser membro do Instituto Internacional de Historia do Dereito indiano, e en 1980 incorporouse á Universidade Autónoma de Madrid.
Na Biblioteca de Dereito da Universidade Autónoma de Madrid pódese consultar a colección bibliográfica doada á Universidade.
Diego de Rojas
Exploracións e conquistas en América
Chegou á cidade de Santo Domingo en 1516. Máis adiante, en 1522 trasladouse á Nova España onde estivo baixo as ordes de Hernán Cortés. Posteriormente formou parte do exército conquistador de Pedro de Alvarado, participando nas conquistas dos actuais México, Guatemala e O Salvador.
Joseph Marie Jacquard
Joseph Marie Charles alcumado Jacquard ([ʒakaʁ]), nado en Lión o 7 de xullo de 1752 e finado en Oullins o 7 de agosto de 1834, foi un mercador e tecelán francés. Desempeñou unha función importante no desenvolvemento dos primeiros teares programables (o "tear de Jacquard"), o cal á súa vez tivo un lugar fundamental no desenvolvemento das máquinas programables, como unha versión temperá do compilador dixital que empregou IBM para desenvolver o computador moderno.
A máquina de Jacquard
O potencial do tear de Jacquard foi recoñecido inmediatamente.O 12 de abril de 1805, o emperador Napoleón e a emperatriz Xosefina visitaron Lión e viron o novo tear. O 15 de abril de 1805, o emperador concedeu a patente do tear á cidade de Lión. A cambio, Jacquard recibiu unha pensión vitalicia de 3000 francos; ademais, recibiu unha regalía de 50 francos por cada tear que se comprase e empregase durante o período de 1805 a 1811.
Yosyf Slipyi
Primeiros anos e presbiterado
300px|miniatura|dereita|Estudantes e profesores da Academia Teolóxica de Lviv en 1939. Slipyi é o 6º dende a dereita, na primeira fila. O 30 de setembro de 1917 foi ordenado sacerdote en Lviv polo metropolita Andrei Sheptytskyi, e volveu a Innsbruck, onde publicou en 1920 o seu ensaio "Die Trinitätslehre des byzantinischen Patriarchen Photios" (A doutrina sobre a Santa Trindade do patriarca bizantino Focio). Posteriormente, o metropolita enviouno a Roma, entre 1920 e 1922, para estudar no Pontificio Instituto Oriental e na Pontificia Universidade Gregoriana.
Vilaxuega, Xil, Meaño
Vilaxuega é un lugar da parroquia de Xil no concello pontevedrés de Meaño na comarca do Salnés. Tiña 54 habitantes no ano 2016 segundo datos do IGE, dos que 25 eran mulleres e 29 homes, o que representa mantener practicamente a poboación que tiña en 2010, cando eran 53 veciños, e 2005, cando eran 55.
Yosyf Slipyi
Liberación e exilio
Pasou o ano atendendo aos fieis grecocatólicos de Roma, e participou no Concilio Vaticano Segundo. Comezou entón unha frenética actividade pastoral: visitou o Canisianum de Innsbruck, participou en 1964 no Congreso Eucarístico de Bombai, e antes de finalizar o ano, Slipyi fundou en Roma a Universidade Católica Ucraína, coa intención de trasladar a súa sede a Ucraína cando fora posible.
Arcebispo maior de Lviv e actividade no exilio
O 2 de abril de 1977 Slipyi ordenou tres bispos no mosteiro estudita de Castel Gandolfo: Liubomyr Huzar, Ivan Khoma e Stepan Chmil. A consagración foi realizada en segredo por mor das sospeitas de Slipyi de que a Santa Sé estaba a evitar calquera enfrontamento coas autoridades soviéticas, e Slipyi decidiu asegurar o futuro da Igrexa ucraína coa consagración de tres bispos.
Yosyf Slipyi finou o 7 de setembro de 1984, na sede da Universidade Católica Ucraína na que residía. Xoán Paulo II acudiu á sede da universidade a pregar e renderlle homenaxe.
A Fervenza, Anca, Neda
A Fervenza é un lugar da parroquia de Anca no concello de Neda na provincia da Coruña. Segundo o Instituto Galego de Estatística en 2015 tiña 16 habitantes (sete homes e nove mulleres).
Tratamento térmico
Mellora das propiedades a través do tratamento térmico
As propiedades mecánicas das aliaxes dun mesmo metal, e en particular dos aceiros, reside na composición química da aliaxe que os forma e o tipo de tratamento térmico ao que se lles somete. Os tratamentos térmicos o que fan é modificar a estrutura dos grans que forman os aceiros sen variar a composición química dos mesmos.
Tratamentos térmicos do aceiro
O tratamento térmico do aceiro é un dos pasos fundamentais para que poida alcanzar as propiedades mecánicas para as cales está creado. Este tipo de procesos consisten no arrequecemento e arrefriado dun metal no seu estado sólido para cambiar as súas propiedades físicas. Co tratamento térmico adecuado pódense reducir os esforzos internos, o tamaño do gran, incrementar a tenacidade ou producir unha superficie dura cun interior dúctil. A clave dos tratamentos térmicos consiste nas reaccións que se producen no material, tanto nos aceiros como nas aliaxes non férreas, e ocorren durante o proceso de arrequecemento e arrefriado das pezas, cunhas pautas ou tempos establecidos.
Carburización en baño líquido
O aceiro a cementar mergúllase nun baño de cianuro de sodio líquido. Tamén se pode utilizar cianuro de potasio pero os seus vapores son moi perigosos. Mantense a temperatura a 845 °C durante 15 minutos a 1 hora, segundo a profundidade que se requira. A esta temperatura o aceiro absorberá o carbono e o nitróxeno do cianuro. Despois débese arrefriar con rapidez en auga ou salmoira. Con este procedemento lógranse capas con espesores de 0,75 mm.
Prinsenhof de Gante
Historia
En desuso durante o século XVII, o palacio foi obxecto de transacción entre os carmelitas da cidade, que querían instalar alí a súa sede, e a Corte de Bruxelas. Os carmelitas acabaron conseguindo os edificios do zoolóxico en 1649. O resto de edificios foron abandonados durante ese século, aínda que algúns foron utilizados sucesivamente como cuartel, como corte para cabalos e mesmo como refinaría de azucre. Os restantes foron vendidos á cidade en 1776 e derrubados aos poucos.
María Suárez González
María Suárez González, nada en Corme en 1969, é unha escritora galega en lingua castelá.
Traxectoria
Residente na Coruña, participa de actividades creativas e literarias nesa cidade. En 2018 publicou a súa primeira obra, Soñando con Cala.
Plenilunio
Características
Ocorre sempre cando a Lúa completa media volta á terra despois da Lúa nova, así pois o seu disco lunar é totalmente iluminado e é visíbel enteiramente á noite, pois ela se opón ao Sol en relación á terra.
A lúa chea que ocorre logo despois do equinoccio de marzo, que ocorre por volta do día 20 de marzo, determina a data da Pascua, que se celebra o domingo seguinte á data desa lúa chea. Dese modo, a Pascua pode acontecer do 21 de marzo ao 25 de abril.
José Vázquez Vigo
José Vázquez Vigo, nado en Ferrol o 22 de abril de 1898 e finado en Buenos Aires o 26 de novembro de 1955, foi un músico e compositor galego.
Traxectoria
Foi pai da escritora Carmen Vázquez-Vigo e avó da actriz española Verónica Forqué.
Forzas Armadas de Xeorxia
Durante o conflito de Osetia do Sur de 2008, o país perdeu unha grande enorme cantidade de equipos militares. Con todo, tras o conflito Xeorxia reconstruíu as súas forzas armadas importando material dos Estados Unidos e, sobre todo da Europa Oriental. En 2009, o seu poderío militar xa era superior que antes da guerra contra Rusia o ano anterior.
Apeadoiro de Pontevedra-Universidade
Localización ferroviaria
A 17 metros de altitude, o apeadoiro ferroviario Pontevedra-Universidade atópase no punto quilométrico (PK) 19,9 da liña de ancho ibérico Redondela-Santiago de Compostela, entre as estacións de Pontevedra e Portela.
Cadela das tetas longas
Aparecíase de noite ós que andaban polos camiños apartados e ese encontro significaba a morte desta persoa. No caso de darse este caso cómpre non mirarlle nunca ós ollos, e tamén pode evitar a desgraza o feito de portarse cortesmente, saudando cun Deus te acompañe, invocación ante a que a cadela desaparecerá ou se retirará contestando cun E a ti tamén.
Octosílabo
Rima consonante
A décima son dez versos co seguinte esquema de rima consonante: a b b a a c c d d c
2 Pallas
Características
Pallas está máis distante da Terra cá Vesta e por riba ten un menor albedo que este, consecuentemente, aparece nos telescopios moito máis pequeno e difuso. De feito o moito máis pequeno 7 Iris ten, por unha pequena marxe, máis magnitude media en oposición cá Pallas. A magnitude media en oposición de Pallas é de +8.0, o que está ben dentro do rango duns prismáticos de 10×50, pero a diferenza de Ceres e Vesta, vaise precisar dunha axuda óptica máis potente para poder ve-lo disco alongado deste asteroide, cando a súa magnitude cae a un nivel tan baixo coma a magnitude 10,6. Durante as raras oposicións perihélicas, Pallas pode acadar unha magnitude de 6.4, á mesma beira da visibilidade a simple vista. A finais de febreiro do 2014, Pallas podería chegar a brillar cunha magnitude de +6,96.
Cuasi resonancias
Pallas está moi próximo a unha resonancia orbital de -1:1 con Ceres. Pallas tamén está moi próximo a unha resonancia de 18:7 (ó longo dun período de 6500 anos) e doutra resonancia de 5:2 (ó longo dun período de 83 anos) con Xúpiter.
Josh Magette
Traxectoria profesional
Tras non ser elixido no Draft da NBA de 2012, Magette uniuse ós Memphis Grizzlies para a Liga de Verán da NBA de 2012, pero non participou en ningún encontro. En agosto de 2012, asinou co Landstede Basketbal neerlandés para a tempada 2012-13, onde en 39 partidos fixo 11.5 puntos, 5.7 asistencias, 2.8 rebotes e 2.5 roubos por partido.
O 24 de decembro de 2018, Magette asinou un contrato temporal co CB Gran Canaria.
Esaú de' Buondelmonti
Esaú de' Buondelmonti (en italiano: Esaù de' Buondelmonti, grego: Ησαύ Μπουοντελμόντι), nado probabelmente en Florencia sobre o 1355 e finado o 6 de febreiro de 1411, foi o gobernante de Ioánnina e os seus arredores (Epiro central) desde 1385 até a súa morte, co título bizantino de déspota.
Boa arco da vella
Descrición
A pesar de requirir unhas condicións de humidade e calor moi específicas, esta especie é bastante común, debido á súa beleza, no mercado dos animais de compaña. Durante os anos 80 e o comezo dos 90, eran exportadas en número considerable desde Suriname. Hoxe, polo contrario, poucas das que se ofrecen á venda proceden da exportación, e a maioría foron criadas en catividade. esquerda|miniatura|Boa arco da vella mostrando o seu colorido.
Taxonomía
As subespecies distínguense entre si polas pintas na pel e pola rexión de orixe. É raro encontrar dúas especies no mesmo hábitat. Passos & Fernandes (2008) sostiveron que algunhas destas subespecies eran sinónimos e elevaron outras ao rango de especies. .
Juan José Cabral
Traxectoria
O día 15 de maio de 1969 a FUNE, organizada como Coordinadora Estudantil de Loita, convocou unha marcha ao reitorado. A marcha foi violentamente reprimida. Logo do mediodía, un grupo reagrupouse na Praza Sarxento Cabral, onde foron interceptados por un automóbil da policía que abriu fogo directamente contra os estudantes, resultando morto Juan José Cabral e varios feridos.
Implicacións da morte de Juan José Cabral
Juan José Cabral foi un dos primeiros mortos da longa serie de asasinatos que se produciron durante o curso do réxime militar (1966-1973), e que tamén inclúe os nomes doutros militantes da FUA como Santiago Pampillón, Adolfo Belo, Luís Norberto Branco e Silvia Filler. A súa morte anticipa a escalada de violencia que desembocou na chamada "guerra sucia na Arxentina".
Desde entón, as organizacións políticas, sociais e estudantís arxentinas veñen reivindicando o seu nome como símbolo do compromiso universitario e social.
Tad
Tad (a miúdo escrito como TAD) foi unha banda estadounidense de grunge procedente de Seattle, Washington. Foi unha das moitas bandas que saíron de Seattle na época do grunge. A súa música está fortemente influenciada polo metal dos 70, en contraste coa influencia punk da maioría das bandas de grunge. Aínda que o seu éxito comercial foi limitado, a súa música segue sendo moi respectada entre os seareiros do grunge.
Río Godavari
miniatura|dereita|280px|Localización do Godavari O Godavari é un dos principais ríos da India; o terceiro en importancia despois do Ganxes e o Indo, con 1.465 km de lonxitude desde as súas fontes até a desembocadura no Océano Índico.
Afluentes
Destacan, en orde desde a fonte á foz:
Máximo Mena
Circunstancias e impacto da súa morte
Ao correrse a noticia do asasinato de Mena produciuse un rexeitamento popular que impulsou a masificación das mobilizacións.
A Comarca
Catro cadernas
Na ficción de Tolkien, descríbese a Comarca como unha terra pequena pero fermosa, idílica e próspera, adorada polos hobbits que a habitaban. Tiñan agricultura, pero non industrializada. A paisaxe estaba formada por outeiros de calcaria e fragas, como a campiña inglesa. A Comarca estaba situada no interior, e a maioría dos hobbits temía o Mar. A súa extensión era de 40 leguas (193 km ou 120 millas) de leste a oeste e 50 leguas (241 km ou 150 millas) de norte a sur, cunha área aproximada de 47 000 m² (18 000 millas cadradas): máis ou menos equivalente aos Midlands ingleses. A principal parte da Comarca, e a máis vella, estaba delimitada ao leste polo río Brandiviño, ao norte por terras altas que ascendían até os Outeiros de Tardefosca, ao oeste polas Lombas Distantes e ao sur por unhas brañas. Máis adiante expandiuse cara ao leste até Gamoedo entre o Brandiviño e o Bosque Vello, e (moito máis tarde) cara ao oeste, até a Marca Occidental entre as Lombas Distantes e os Outeiros das Torres.
A Comarca estaba dividida en catro cadernas (cuartas partes), ao igual que Islandia no pasado; de xeito similar, o condado de Yorkshire estivera dividido en tres distritos. A Pedra das Tres Cadernas marcaba aproximadamente o centro da Comarca. Estaba inspirada en Four Shire Stone (que significa «Pedra dos Catro Condados»), preto de Moreton-in-Marsh, onde outrora lindaban entre si catro condados, e dende 1931, fano tres. En Inglaterra hai varias «Pedras dos Tres Condados» (Three Shire Stones), como no Distrito dos Lagos, e antigamente había «Carballos dos Tres Condados» (Three Shire Oaks), como en Whitwell, Derbyshire, coa función de marcar o lugar no que confluían tres condados. Pipin naceu en Pozobranco (Whitwell no orixinal inglés), na Terra de Tuc. Dentro das cadernas están as terras natais dalgúns clans, non recoñecidas oficialmente: case todos os Tuc viven en Redobrada ou preto dela, no País do Outeiro Verde.
Historia
Trala caída de Arnor, a Comarca mantívose como reino independente; a xente da Comarca elixía un Thain que asumía os poderes do rei. Os primeiros Thains eran os xefes do clan Gamovello. Cando os Gamovello se asentaron en Gamoedo, o cargo de Thain transferiuse pacificamente ao clan Tuc. Os Montesíos do Norte protexían en segredo a Comarca, vixiando as fronteiras e repelendo os intrusos. Polo xeral, os únicos estraños que entraban na Comarca eran ananos que viaxaban polo Gran Camiño dende as súas minas nas Montañas Azuis e, ás veces, elfos que se dirixían aos Portos Grises. En 1147 E.C., os hobbits impediron unha invasión de orcos na Batalla dos Campos Verdes. En 1158 E.C., milleiros de hobbits faleceron no Longo Inverno e na gran fame que o seguiu. No Inverno Cruel de 1311 C.E., lobos brancos procedentes de Forodwaith invadiron a Comarca cruzando o río Brandiviño conxelado.
A Comarca foi liberada coa axuda de Frodo e os seus compañeiros ao volveren da Batalla de Ribadauga (a derradeira batalla da Guerra do Anel). A Comarca replantouse con terra do xardín de Galadriel en Lothlórien (un agasallo para Sam). Os habitantes da Comarca consideraron o ano 1420 E.C. como o máis produtivo e próspero da súa historia.
Goberno
O Señor de Gamoedo, xefe hereditario do clan Brandigamo, gobernaba Gamoedo e tiña unha certa autoridade sobre o Estrago, xusto alén do río Brandiviño.
Tombos da Catedral de Santiago de Compostela
Características
miniatura|180px|Miniatura do rei [[Afonso VI de León|Afonso VI. Tombo A, Catedral de Santigo.]]
Desde o mesmo momento da inventio ou descubrimento no século IX da tumba apostólica, o enorme desenvolvemento político e socioeconómico da nova institución eclesiástica que velaba polo enclave foi impoñendo a conservación, como garante dos seus dereitos, de todo tipo de documentación: real, pontificia, eclesiástica e civil; unha documentación integrada, canda os volumes e códices existentes no thesaurum medieval, recompilados polo primeiro bispo (e despois arcebispo) Diego Xelmírez, na primeira metade do século XII, que foi o primeiro que desenvolveu unha ordenación minimamente arquivística do conxunto, cunha selección de documentación, organización da mesma e copia en novos soportes, dando lugar a volumes como o Tombo A (séculos XII-XIII) na súa primeira fase, cartulario coa documentación rexia dos séculos IX-XIII e cunha galería de miniaturas de reis, raíñas e infantas de Castela e León. Desta centuria destaca tamén o famoso Códice Calixtino, pedra angular da historia medieval xacobea.
Luaces, Pol
Parroquias de Pol
🇵🇱
August Weismann
Estudo das células en Alemaña
Os traballos de Weismann sobre a demarcación entre a liña xerminal e o soma non se pode apreciar ben se non se considera enmarcado no traballo de moitos biólogos, principalmente alemáns, realizado durante a segunda metade do século XIX. Esta foi a época en que se empezou a comprender o mecanismo da división celular. Eduard Strasburger, Walther Flemming, Heinrich von Waldeyer e o belga Edouard Van Beneden puxeron as bases da citoloxía e a citoxenética do século XX. Strasburger, o destacado botánico e fisiólogo dese século, acuñou os termos nucleoplasma e citoplasma. Dixo que "os novos núcleos celulares só poden orixinarse a partir da división doutros núcleos celulares". Van Beneden descubriu como se combinan os cromosomas na meiose, durante a produción de gametos, e descubriu e deulle nome á cromatina. Walther Flemming, o fundador da citoxenética, deulle nome á mitose, e dixo "omnis nucleus e nucleo" (que significa o mesmo que dixera Strasburger). O descubrimento da mitose, meiose e os cromosomas considérase un dos 100 descubrimentos científicos máis importantes de todos os tempos, e un dos 10 descubrimentos máis importantes en bioloxía celular.
1896–1910
A súa teoría do plasma xerminal afirma que os organismos multicelulares constan de células xerminais que conteñen información herdable, e células somáticas que levan a cabo as funcións corporais. As células xerminais non están influenciadas nin polo ambiente nin por cambios morfolóxicos e aprendidos que ocorren durante a vida do organismo, cuxa información se perde despois de cada xeración. O concepto que el propuxo denominábase weismannismo na súa época, por exemplo no libro An examination of Weismannism (Un exame do weismannismo) de George Romanes Esta idea foi iluminada e explicada polo redescubrimento dos traballos de Gregor Mendel a inicios do século XX (ver Herdanza mendeliana).
Imeldo Corral
Traxectoria
Realizou a súa primeira exposición en 1912 en Madrid canda outros pintores galegos da man do Centro Galego de Madrid. Formou parte de dúas exposicións colectivas na Coruña en 1917 e 1918. Ese último ano ten lugar a súa primeira exposición individual, en Madrid.
O Chairo, Ribeiras de Lea, Castro de Rei
O Chairo é un lugar da parroquia de Ribeiras de Lea no concello lugués de Castro de Rei na comarca da Terra Chá. Segundo o IGE, en 2019 tiña 46 habitantes (25 homes e 21 mulleres).
The End Is the Beginning Is the End
Trátase da primeira edición do grupo onde aparece o batería Matt Walker, que posteriormente gravaría en varios temas do álbum Adore e en todos os do traballo en solitario de James Iha Let It Come Down.
O Muíño, Ribeiras de Lea, Castro de Rei
O Muíño é un lugar da parroquia de Ribeiras de Lea no concello lugués de Castro de Rei na comarca da Terra Chá.
Apeadoiro de Arcade
Arcade é un apeadoiro de ferrocarril de Adif situado en Arcade (Soutomaior, Pontevedra). Ten servizos de Media Distancia operados por Renfe. Antes da posta en servizo do Eixo Atlántico de Alta Velocidade, tiña a consideración de estación.
Historia
En 1886 a Compañía do Ferrocarril de Medina a Zamora e de Ourense a Vigo, xeralmente abreviada como MZOV, concluíu o trazado da liña férrea que unía Monforte de Lemos con Vigo e que se pretendía prolongar a Portugal. Esta liña contou cunha ligazón desde Redondela que alcanzaba Pontevedra na que se situou a estación de Arcade. En 1928, os graves problemas económicos que sufrían as empresas que xestionaban as liñas férreas do oeste español levaron ao estado á nacionalización das mesmas e á súa agrupación na Compañía Nacional dos Ferrocarrís do Oeste. En 1941, Oeste integrouse como o resto de compañías ferroviarias españolas en Renfe.
Gran Premio de Suráfrica de 1982
Notas
''A menos que se indique o contrario, todos os resultados da carreira tómanse de
Jilin Northeast Tigers
Os Jilin Tonggang Northeast Tigers (chinés: 吉林通钢东北虎), tamén coñecidos como Jilin Tonggang ou Jilin Northeast Tigers, son un equipo profesional de baloncesto chinés con sede na cidade de Changchun (Jilin). Os Northeast Tigers compiten na Division Norte da Chinese Basketball Association (CBA), máxima competición do baloncesto chinés. O equipo xoga os seus partidos como local no Pavillón de Changchun, recinto con capacidade para 4.299 espectadores. O patrocinador do club é o Grupo Tonggang, mentres que a súa mascota é o tigre siberiano.
Brumario
miniatura|Alegoría, autor anónimo Brumario (en francés Brumaire) é o nome do segundo mes do calendario republicano francés, o segundo tamén da estación do outono, que dura desde o 22, 23 ou 24 de outubro ata o 20, 21 ou 22 de novembro, segundo o ano. Coincide aproximadamente co paso aparente do Sol pola constelación zodiacal de Escorpión.
Campito
O hospital militar
Abel Madariaga sostén que o bebé foi anotado co nome Pablo Bianco. En 1986, Bianco fuxiu coa súa muller e fillos (a outra nena é probábel que tamén sexa unha filla de desaparecidos) e fuxiu a Paraguai. Bianco e a súa muller foron extraditados a Arxentina en 1997, e condenados por roubo de menores. Os nenos, permaneceron en Paraguai e ambos casaron sendo adolescentes para adquirir a maioría de idade. Opóñense terminantemente a realizarse exames de ADN.
Algúns dos detidos vistos no Campito
O feito de que case non houbese sobreviventes do Campito fixo que fosen moi poucas as persoas que se sabe con certeza que estiveron alí.
No Campito estiveron detidos e foron asasinados gran parte dos líderes e guerrilleiros do ERP (ao Exército correspondíalle combater o ERP e á Mariña combater a Montoneros, Cerrutti. Entre eles Roberto Santucho, Mariano Urteaga e Domingo Menna. Tamén estiveron alí Miguel Lizaso (Director do xornal El Descamisado), Hector Oesterheld (o autor de "Eternauta"), Roberto Quieto (líder de Montoneros), entre outros.
Corpo de Voronin
O corpo de Voronin é un orgánulo arredondado de 150 a 500 nm de diámetro, rodeado de membrana e cheo dunha matriz densa cristalina, derivado dos peroxisomas, que se encontra só en certos xéneros de fungos ascomicetos filamentosos, como, por exemplo, Aspergillus, Neurospora, Fusarium ou Magnaporthe. O principal compoñente da súa densa matriz é a proteína Hex1. Os corpos de Voronin están xeralmente asociados ao poro septal que separa as células nas hifas, pero tamén se poden concentrar na parte apical das hifas en certos momentos do ciclo vital.
Indira Bajramović
Traxectoria
Alén de proporcionar axuda ás comunidades romanís durante a pandemia, Bajramović tamén documentou as desvantaxes presentes nas áreas rurais que se viron agravadas pola pandemia. Sinalou a menor proporción de estudantes das comunidades romanís que participan en clases en liña, o aumento das taxas de violencia doméstica, e a discriminación na atención médica. Destacou especificamente a falta de dispoñibilidade de probas da COVID-19 nestas comunidades rurais.
Bearne
Historia
Os foros de Bearne representan a máis antiga lexislación escrita de Francia, e tratábase tanto duna carta política como dun código de xustiza ao que incluso o soberano de Bearn non podía subtraerse.
José Miguel Alcalde
Traxectoria
Foi vogal da directiva da Juventud Jaimista de Santiago de Compostela en 1916, e volveu ser elixido vogal en 1917. En 1919 foi elixido vicesecretario da directiva da Junta Tradicionalista de Santiago de Compostela. Embarcou en Vigo con rumbo a Filipinas en maio de 1923. Retornado a Compostela, na República foi membro do Centro Republicano Federal de Izquierda Gallega de Santiago de Compostela, do que chegou a ser secretario en 1935, e na súa representación acudiu ao congreso do Partido Federal Español que se celebrou en Madrid en maio dese ano. Tamén foi membro do Aero Club Compostela. Logo do triunfo do Frente Popular foi nomeado concelleiro de Santiago de Compostela en febreiro de 1936. Dimitiu, como a maioría dos concelleiros, a principios de xullo de 1936. Logo do golpe de Estado do 18 de xullo de 1936 logrou fuxir. Xulgado polo Tribunal de Responsabilidades Políticas, foi condenado en 1940 a seis anos de inhabilitación absoluta, seis anos de desterro a máis de douscentos quilómetros de Santiago de Compostela e o pago de cinco mil pesetas.
Nicole Anderson
Nicole Gale Anderson, nada o 29 de agosto de 1990 en Rochester (Indiana), é unha actriz estadounidense.
Movemento Popular Democrático
Historia
A asociación no pasado da ADT co goberno do apartheid antes da independencia de Namibia segue afectando a súa imaxe pública actual. O 4 de novembro de 2017, días despois do seu 40º aniversario, o partido pasou a denominarse Movemento Popular Democrático co fin de facilitar a modernización e desbotar o seu nome "colonial".
Auguste Marmont
Na campaña de 1800, en Italia, tivo o mando da artillería, e despois da batalla de Marengo foi ascendido a xeneral de división. Encargado da defensa da República de Ragusa contra os rusos e os montenegrinos, derrotounos o 31 de outubro de 1807 en Castelnuovo e gobernou o país con grande intelixencia ata 1809, conseguindo como premio o título de duque de Ragusa.
O 10 de outubro de 1809 derrotou os austríacos en Znaim. Estando aínda no campo de batalla, foi nomeado mariscal de Francia. Logo de ocupar durante ano e medio o posto de gobernador de Iliria, o emperador conferiulle en 1811 o goberno de Portugal en substitución de Masséna. O 22 de xullo de 1812 Marmont enfrontouse a Wellington na batalla de Arapiles, na que unha bala o feriu no brazo dereito, e non puido impedir que o xeneral inglés se apoderase de Ciudad Rodrigo.
As súas Relacións de viaxe por Hungría, Transilvania, Rusia meridional, etc., publicáronse en seis volumes (París, 1837). Ademais, cómpre citar entre os seus escritos Esprit des institutions militaires (París, 1845). Logo da súa morte publicáronse as súas memorias, que conteñen datos moi importantes e que ao mesmo tempo foron atacadas polas súas inexactitudes e pola desviada interpretación dos feitos (París, 1856-1857, en 9 volumes). Contra estas memorias escribiu P. M. Laurent a súa Réfutation (París, 1853)
Teócrito
Himnos e épica
A este grupo pertencen todos os poemas que son de tema mitolóxico e que poden ser englobados en xéneros como a épica e o himno. É o caso dos poemas XIII, XVIII, XXII, XXIV, XXV e XXVI, así como o poema titulado Berenice.
.pt
.pt é o dominio de primeiro nivel (ccTLD) para Portugal.
Andrea de Cesaris
Morreu o 5 de outubro de 2014, logo de perder o control da súa motocicleta na autoestrada de circunvalación de Roma.
Dallara (1989-1990)
Para, de Cesaris trasladouse ao equipo Scuderia Italia patrocinado por Marlboro que usaba autos fabricados por Dallara. Os primeiros resultados foron prometedores. En Mónaco, estaba en posto de podio, antes de ser golpeado polo triplo campión do mundo Nelson Piquet na Forquita Lowes. De Cesaris perdeu os estribos. A medida que os coches quedaban bloqueados, el gritaba e acenaba violentamente, antes de reprender ao equipo Lotus de Piquet ao regresar aos pits. Dúas carreiras máis tarde foi a quenda de Cesaris para facer de vilán. Logo de quedar rezagado estaba sendo dobrado polo Dallara do seu compañeiro Alex Caffi cando colisionou co seu compatriota e enviouno contra a parede, perdendo outro podio para o equipo. Arranxouno na seguinte carreira, no Canadá, terminando terceiro detrás dos pilotos de Williams Thierry Boutsen e Riccardo Patrese nunha carreira baixo a choiva. Sería a última vez que de Cesaris logrou un podio na Fórmula Un.
Resultados completos na Fórmula Un
(Chave) As carreiras en letra grosa indican pole position; as carreiras en cursiva indican volta rápida.
A Torre, Ribeiras de Lea, Castro de Rei
A Torre é un lugar da parroquia de Ribeiras de Lea no concello lugués de Castro de Rei na comarca da Terra Chá. Segundo o IGE, en 2019 tiña 23 habitantes (8 homes e 15 mulleres).
Amán
A nova Cidadela dos Omeias
A prosperidade durou pouco: novos terremotos e o traslado da capital califal a Bagdad cos abásidas (750) foron deixando progresivamente na ruína e abandono a Cidadela. Para o tempo das cruzadas (s. XII) Amán era xa unha vila sen importancia e no século XIV practicamente abandonada.
Alvite, Temes, Carballedo
Alvite é un lugar da parroquia de Temes, no concello lugués de Carballedo, na comarca de Chantada. En 2016 no INE non aparece esta entidade de poboación, aínda que si aparece no Nomenclator e no Sixpac.
Área de Halifax (Florida)
Historia
Na década de 1990 os promotores iniciaron unha nova campaña de mercadotecnia para alcumar á rexión como a "Costa da Diversión" (Fun Coast). Esta marca tivo previamente unha boa aceptación nas áreas de Saint Petersburg, na década de 1980, e en Fort Lauderdale, en 1993. Sobre 1995 os promotores deron pulo ao emprego de "Costa da Diversión" para os condados de Volusia e Flagler conxuntamente. En 1999, cando a área de Halifax estaba a punto de abandonar o indicativo rexional telefónico co número "904", a Cámara de Comercio da Área de Daytona Beach/Halifax apertou para obter como novo indicativo rexional o número aínda non asignado de "386", que deletreado nun teclado telefónico podía lerse en inglés como "FUN" (diversión). Esta medida, apoiada por varios gobernos oficiais, axencias e residentes, obtivo éxito e o indicativo rexional co número 386 foi outorgado para a área ao redor de Daytona, así como para partes confinantes de Florida do Nordés (o condado de Putnam) e Florida Central (o condado de Seminole), e non confinantes (os condados de Hamilton, Suwannee, Lafayette, Union e Columbia) de Florida do Norte Central.
Independentemente destas campañas, as formas "área de Halifax" e "Daytona" continúan sendo as máis comúns par referirse a esta rexión polas organizacións locais.
Escudo do Nepal
250px|miniatura|Escudo do Nepal. O escudo do Nepal foi adoptada o 30 de decembro de 2006 con motivo do período de reconciliación iniciado co fin da Guerra Civil Nepalesa. Na parte superior do escudo aparece a bandeira do Nepal, situada sobre unha representación do Monte Everest que está precedida duns outeiros verdes, símbolo das rexións montañosas do país e dunha silueta branca coa forma do Nepal. Baixo a silueta do país aparecen, collidos da man, un brazo masculino e outro feminino simbolizando a igualdade de xénero.
Segunda Autonómica de Galicia 2012/13
A tempada 2012–13 da Segunda Autonómica de Galicia disputouse entre o 2 de setembro de 2012 e o 12 de maio de 2013.
Ministerio de Economía e Competitividade de España
Franquismo (1939 - 1975)
Ministros de Facenda
Wim Mertens
Biografía
Coñecido sobre todo como compositor desde os últimos anos setenta, Mertens é recoñecido pola súa obra Struggle for Pleasure, a cal foi elixida como música para os anuncios do operador de GSM belga Proximus. É tamén coñecido pola súa peza Maximizing the Audience, que foi composta para a obra de Jan Fabre The Power of Theatrical Madness, estreada en 1984 en Venecia, Italia. O estilo de Mertens, aínda que en continua evolución durante o transcurso da súa prolífica produción, roza o minimalismo, a música ambiental e o avant-garde, normalmente, en calquera caso, preservando a melodía das incursións que realiza nos mundos que explora.
Saint-Nazaire
O porto
O Porto Atlántico Nantes Saint-Nazaire é o primeiro porto da costa atlántica francesa e o cuarto porto marítimo de Francia. Cun tráfico exterior anual de 30 millóns de toneladas, acolle cada ano máis de 3.000 barcos mercantís. De Saint-Nazaire saen tres veces por semana os ferris que levan até Xixón os camións de transporte de mercadorías.
Castiñeira, A Armenteira, Meis
Castiñeira é un lugar da parroquia da Armenteira no concello pontevedrés de Meis, na comarca do Salnés. Segundo o IGE en 2016 tiña 44 habitantes (21 mulleres e 23 homes), catro máis ca en 2010 e catro menos ca en 2005.
Aqueronte
Os gregos asentados en Italia identificaban o lago no que desembocaba o Aqueronte co lago Averno.
Heart of Midlothian F.C.
Xoga os seus partidos coma local no Tynecastle Stadium que está dotado de 18.008 prazas.
Codeso
Distribución e hábitat
Medra na rexión mediterránea e suroeste de Europa (chegando até o centro de Francia). Na Península Ibérica esténdese por todas as comarcas con terreos silíceos, dende o País Vasco a Galiza polo norte, e por toda a metade occidental, penetrando até o centro. Medra en matogueiras, uceiras e bosque aclarados dos pisos inferior e montano (desde o nivel do mar até uns 1.500 m de altitude), fundamentalmente en terreos silíceos (granitos, gneis etc), ás veces en solos areentos. Tamén aparece na illa de Madeira; no norte de África aparece nas montañas do norte de Marrocos (Rif e Atlas Medio central e setentrional) e nas de Kabylia en Alxeria (Montes de Akfadou, Jebel Tamesguida e Jebel Babor).
Longa Marcha 2
Historia e características
O CZ-2 orixinal foi deseñado para lanzar o satélite espía FSW-1. O seu desenvolvemento comezou en 1970 por parte do CALT, usando como base o mísil intercontinental DF-5. Co tempo desenvolvéronse cinco modelos distintos segundo as necesidades da carga:
Bujumbura
A cidade está situada ás beiras do lago Tanganica e é o seu centro, económico e de comunicacións. A súa área metropolitana abranxía 901.345 habitantes en 2005.
Educación
A cidade e sede da Universidade de Bujumbura, fundada en 1960.
Plotino
Traxectoria
Tras nove anos en Alexandría, Plotino decidiu pescudar a filosofía de Persia e a India. Para iso enrolouse no exército de Gordiano III, cuxa campaña foi un fracaso. Isto provocou que Plotino se vise só e abandonado en terra hostil ata que conseguiu alcanzar a segura cidade de Antioquía. A idade de 40 anos, estableceuse en Roma onde fixo un gran número de discípulos (Porfirio, Amelio Xentiliano da Toscana, o senador Castricio Firmus, Eustoquio de Alexandría, Zetos, Paulino...). Plotino gañouse o respecto de Galieno e a súa dona Salonina. Chegouse a concibir unha cidade en Campania como residencia dos filósofos baixo as leis de Platón, proxecto que non chegou a tomar corpo. Foise vivir a Sicilia e pasou o final dos seus días en Campania coidado por Eustoquio.
Pensamento
A primeira emanación é o Nous, o L, o Verbo ou Razón, que sería o equivalente ao Demiúrgo de Platón. Do Nous procede a alma do mundo cuxa emanación inferior é a natureza.
A felicidade do home non depende do mundo físico, senón que é unha experiencia metafísica que se acada mediante a razón e a capacidade de contemplación. O home é independente do seu corpo, a súa alma é inmortal, polo que a enfermidade, a dor ou a incomodidade non teñen porque atinxir ao seu estado de felicidade. É posible acadar a fusión co Un mediante unha especie de iluminación que constitúe unha experiencia mística á que Plotino chegou nalgunhas ocasións segundo relata Porfirio.
SonDaRúa
Traxectoria
O grupo creouse formalmente a mediados do 2016 co lanzamento dos temas "Fóra" e "Estilo combativo" na plataforma Youtube. Antes da constitución do grupo como tal, os dous membros fundadores xa ofrecían directos nos que alternaban cancións de rap ao estilo clásico con DJ, e acústicos nos que Alex Arnoso tocaba a guitarra e Hugo Guezeta adoitaba ser a voz principal.
No ano 2017 lanzan a canción "En galego NON mola", coa que conseguiron o primeiro posto da III edición do concurso Novos Valores do Festigal, e tamén resultan gañadores do Concurso Sonidos Mans do Festival Revenidas con "Estilo combativo", o que lles permitiu actuar en ambos festivais.
Tras anunciar a fin do grupo, en 2023 realizaron unha xira de despedida por distintas vilas e cidades galegas, así como en Bilbao, ofrecendo o seu último concerto o 14 de abril na Sala Capitol de Santiago de Compostela. Tres días antes publicaron o seu último tema, titulado "En pé".
Rangers F.C.
Historia
O maior fito da historia do Rangers de seguro que foi a consecución da xa extinta Recopa no ano 1972 tras derrotar ó Dínamo de Moscova no Camp Nou por 3-2.
Janica Kostelić
No verán de 2006, decidiu non competir na tempada seguinte debido a unha dor crónica no xeonllo e no lombo. Sufriu dez cirurxías de xeonllo e de tiroide durante a súa carreira. Despois dun ano fóra da competición, anunciou a súa retirada en abril de 2007, con só vinte e cinco anos.
Traxectoria
En 2005 e 2006 Kostelić gañou nas cinco disciplinas: slálom, slálom xigante, superxigante, descenso, a combinada (combinada clásica: descenso e unha carreira de slálom; supercombinada: superxigante e unha carreira de slálom). Con todo isto, Kostelić é a única esquiadora (además da austríaca Petra Kronberger) que gañou en cinco disciplinas na mesma tempada, mais Kostelić ten as vitorias na combinada e a supercombinada na mesma tempada.
Antón Rivas Briones
Traxectoria
A súa obra atópase espallada en varios museos e en coleccións particulares e institucionais.
Estilo artístico
Rivas é un magnífico debuxante que retrata tipos populares de rostros sinxelos e mans grosas e encalecidas, conseguindo que a plasticidade destes personaxes harmonice cun debuxo de vaga ascendencia cubista, e unha intensa cor.
Convento de San Xoán de Poio
A igrexa
A obra foi contratada a Pedro de Monteagudo no ano 1691 seguindo unha traza de Gabriel de Casas. No ano 1700 a obra estaba inacabada e tivo que ser rematada por outro mestre. As torres, en opinión dalgúns autores, como Bonet, son postas en relación co barroco compostelán, concretamente co quefacer de Fernando de Casas Novoa.
O interior da igrexa foi comezado baixo unha traza clásica e adquirindo elementos barrocos durante o seu dilatado proceso de construción, que rematou no século XVIII. Deste xeito a obra non foi rematada seguindo o plano orixinal, pese a que si se respectou en gran medida, e no ano 1708 estábase trallando no abovedamento do cruceiro e no ano 1731 na construción da sancristía. Incluso no ano 1743 o Padre Sarmiento sinala que a igrexa aínda estaba aberta.
Resolución 67/19 da Asemblea Xeral das Nacións Unidas
A resolución 67/19 da Asemblea Xeral das Nacións Unidas acordou a admisión de Palestina como Estado observador non membro da Organización. Sen prexuízo dos dereitos xa adquiridos pola Organización para a Liberación de Palestina (OLP), o status de Palestina nas Nacións Unidas pasou de ser entidade non membro da Organización a Estado non membro, semellante á situación da Santa Sé. A resolución aprobouse o 29 de novembro de 2012 na 67.ª sesión da Asemblea Xeral, coincidindo co Día Internacional de Solidariedade co Pobo Palestino. A resolución aprobouse por unha ampla maioría da Aeamblea, aínda que contou con rexeitamento frontal do Estado de Israel, parte implicada no conflito árabe-israelí.
The Cure
Inicios
Os sinxelos que seguiron, "Boys Don't Cry" e "Jumping Someone Else's Train", serían éxitos aínda maiores. Ao final de 1979, The Cure xa tivera dous cambios de formación e dende entón ningún compoñente durou moito tempo. Proseguíu como un trío ata 1982 (Bob Smith na guitarra, voz e sintetizadores; Laurence Tolhurst como batería, e despois teclista; e Simon Gallup no baixo).
De Wild Mood Swings á actualidade
En xuño de 2018 The Cure foi cabeza de cartel do 25 Meltdown Festival en Londres. Smith tamén seleccionou as bandas participantes no festival, entre as que estaban varios dos seus artistas favoritos como Nine Inch Nails, My Bloody Valentine, Deftones, Placebo, Manic Street Preachers e Kristin Hersh, entre outros. O 7 de xullo de 2018 The Cure realizou un concerto de 40 aniversario en Hyde Park como parte da serie de concertos British Summer Time. Para o Record Store Day de 2018, The Cure editou unha versión remasterizada de luxo de Mixed Up, xunto cunha secuela titulada Torn Down con 16 novas remesturas creadas por Robert Smith.
Concertos en Galicia
O segundo concerto en Galicia deuse no Auditorio do Monte do Gozo de Santiago de Compostela, dentro da súa xira "Euro Festivals Summer 04", e dentro á súa vez dos Concertos do Novo Milenio, que trouxeran á capital galega unha enchenta de grupos musicais punteiros naqueles anos. O concerto de The Cure tivo lugar o día 16 de xullo, e foi precedido no cartel por Starsailor, Muse e Lou Reed, quen substituiría nos días anteriores a David Bowie por un accidente que este tivera en Alemaña. Trala baixa de David Bowie, houbera unha certa confusión sobre quén debera ser o "cabeza de cartel" dese día: Lou Reed ou The Cure, cousa que se decantou pola formación británica. Finalmente deu comezo un concerto que, a dicir de moitos fans foi un dos mellores que deran na xira do 2004. A destacar a versión de Faith, que tivera unha especial significación na Cidade do Apóstolo.
O setlist fora o seguinte: Encore 1 Encore 2 Encore 3
Kobe Bryant
Bryant foi galardoado co trofeo ao Xogador máis Valioso da tempada regular da NBA (MVP) en 2008, levando o seu equipo ás Finais da NBA como o primeiro clasificado da Conferencia Oeste, aínda que o perdeu finalmente contra os Boston Celtics. Con todo, o ano seguinte gañou o seu cuarto campionato da NBA, co que conseguiu o que sería o décimo quinto título dos Lakers, e gañou tamén o seu primeiro premio MVP das Finais. En 2008, logrou tamén a medalla de ouro nos Xogos Olímpicos de Pequín de 2008 como membro do equipo de baloncesto masculino dos Estados Unidos, e repetiu galardón en 2012. Dende o seu segundo ano na liga, Bryant participou en tódolos NBA All-Star Game e gañou o premio de MVP do mesmo en 2002, 2007 e 2009. En 2009, a camiseta de Bryant foi a máis vendida nos Estados Unidos, Europa e a China. Aínda que se lle coñeceu por varios nomes durante toda a súa carreira, o seu alcume era "Black Mamba". Despois de ser representado por Arn Tellem, Bryant foi logo representado por Rob Pelinka. En 2010, Bryant converteuse no máximo anotador de todos os tempos da historia dos Lakers.
Carreira internacional
A carreira internacional de Bryant coa camiseta da selección estadounidense comezou en 2006. Ao ano seguinte gañou a medalla de ouro no Torneo das Américas de Las Vegas 2007, gañando na final a Arxentina por 118-81 e finalizando o torneo con 10 vitorias e ningunha derrota. Bryant foi titular nos dez encontros dos Estados Unidos, terminando terceiro no equipo en tiros libres anotados e tentados e cuarto en tiros de campo e triplas anotados, ademais de 15º no torneo en anotación, 14º en asistencias e 8º en roubos de balón. Anotou en dobres díxitos en oito do dez partidos. O 23 de xuño de 2008 anunciouse que Bryant participará nos Xogos Olímpicos de Pequín 2008, sendo a primeira vez que o xogador participaba nuns Xogos Olímpicos. Estados Unidos foi encadrado no Grupo B do torneo xunto a Angola, Alemaña, a anfitrioa China, España e Grecia. Os norteamericanos clasificáronse aos cuartos de final como primeiros de grupo sen ceder un só partido. Na fase final, eliminaron por 116-85 a Australia en cuartos, a Arxentina por 101-81 en semifinais e xa na final derrotaron a España. Era a primeira vez que os Estados Unidos se facía coa vitoria nuns Xogos dende os de 2000 en Sídney. Bryant tivo unha media de 15 puntos, 2,8 rebotes, 2,1 asistencias e un 46,2% en tiros de campo no oito partidos.
Arquidiocese católica latina de Samoa-Apia
Territorio
O territorio está dividido en 38 parroquias.
Historia
O 21 de xuño de 1966 coa bula papal Prophetarum voces do papa Paulo VI a vigairía apostólica foi elevada a diocese, e tomou o nome de diocese de Apia.
Fronte Islámica de Liberación Moura
miniatura|Rebelde da Fronte armado cunha metralladora M60.
A Fronte Islámica de Liberación Moura (en árabe : جبهة تحرير مورو الإسلامية, Jabhat Tahrir Mooroo al-Islamiyyah) é un grupo islamista sunnita fundado en 1978, resultante dunha escisión da Fronte de Liberación Nacional Moura, e activo no sur de Filipinas.
Prisoners (filme de 2013)
Sinopse
Keller Dover enfróntase ó peor pesadelo dun pai. Anna, a súa filla de seis anos, desapareceu xunto á súa amiga Joy, e a medida que pasa o tempo, vaille invadindo o pánico. Desesperado pola incapacidade da policía, decide que non ten máis remedio que ocuparse persoalmente do asunto.
Valonga, Pol
Santa María de Valonga é unha parroquia do concello de Pol na comarca de Meira, na provincia de Lugo. No ano 2007 tiña 293 habitantes, deles 141 eran homes e 152 eran mulleres, o que supón unha diminución de 10 habitantes en relación ao ano anterior, 2006.
Trompa
A trompa francesa de orquestra inventouse ao redor de 1650. É unha versión en grande da trompa de caza que foi redeseñada cun tubo enrolado en círculo. A trompa de caza francesa, que se introduciu na orquestra a finais do século XVIII, producía arredor de vinte dos harmónicos naturais. A trompa gañou máis flexibilidade contra 1750 coa invención da técnica de introdución da man dereita no pavillón, co que se variaba a afinación das notas até un ton. A pesar deste avance, o excesivo tamaño dos tubos, chamados seccións, fixo necesario instalar moitas chaves. A invención das válvulas a finais de século XIX revolucionou a trompa, xa que permitiu variar a lonxitude do tubo movendo un dedo. A trompa en fa con tres válvulas pode producir unha escala cromática en tres oitavas, dende o Si2. Os intérpretes modernos usan a man no pavillón para variar a afinación e a cor do son.
Stars (sinxelo de Roxette)
Stars é o terceiro single do álbum Have a Nice Day do dúo de pop sueco Roxette. O single foi lanzado en agosto de 1999. En Europa, "Stars" converteuse nun single de éxito, alcanzando o Top 10 en Finlandia, Top 20 en Suecia e Noruega e o Top 30 en Alemaña e Suíza. Actualemente ten maior éxito que Wish I Could Fly en Finlandia, Noruega e Alemaña. Foi o último single de Roxette en facer un Top 75 no Reino Unido, pero abicouse nun baixo posto 56. O vídeo, dirixido por Anton Corbijn, alcanzou a posición 19 na MTV Europa.